Ssenkulu wa radio CBS Micheal Kawooya Mwebe, asoomozezza abafumbo okukolera awamu okutumbula amaka gabwe, nookwekulakulanya okuva mu bwavu.
Bino Omukungu Kawooya abyogeredde ku Malibu Gardens e Namirembe mu Kampala, ku mukolo bakozi bannaffe Christopher Galiwango Munyeera ne Damalie Nambwayo kwebasembereza abagenyi babwe, oluvanyuma lwokugattibwa mu bufumbo obutuvu.
Omukungu Kawooya Mwebe, asabye abafumbo obutasuulirira nnono, enkolagana n’okukwasiza awamu bwebaba baakutuuka ku nkulakulana eyegombesa mu maka.
Florence Luwedde, akulira ekitongole kya CBS Pewosa NGO, Omugole Christopher Galiwango mwakolera, asabye abagole okugumira embeera mwebakolera.
Abazadde ba Galiwango Christopher nga bakulembeddwamu, Kyazze Samuel Muteesasira, n’abazadde b’omugole omukyala Damalie Nambwayo abakulembeddwa Jjajja we Rose Ssozi, basiimye abagole olw’ekkula ly’ebatuseeko nebabasaba okwongera okwekwasa omutonzi mu mbeera zonna.
Abagole beebazizza kampuni ya Cbs, n’abantu abababereddewo n’okuweesa omukolo gwabwe ekitiibwa.
Abagole Damalie Nambwayo n’omwami Christopher Galiwango Munyeera bagattiddwa mu bufumbo obutukuvu Rev.Samuel Muwonge mu lutikko e Namirembe.
lug_Latn lug_Latn lug_Latn lug_Latn lug_Latn lug_Latn lug_Latn